**Rezumat pentru proiectul**

**„Managementul agroecologic a agroecosistemelor cu culturi de câmp adaptat la provocările agriculturii moderne din Republica Moldova”.**

**Conducătorul proiectului Boris Boincean**

Cercetările în cadrul proiectului au fost efectuate în experiențe de câmp de lungă durată, fondate în 1962 și ulteriorii ani, cu studierea:

* rolului biodiversității culturilor de câmp prin determinarea efectului asolamentului și efectului fertilizării în asolament și în cultura permanentă
* acțiunii și interacțiunii rotației culturilor, diferitor sisteme de lucrare și fertilizare a solului în asolament, fără aplicarea mijloacelor chimice de combatere a bolilor, dăunătorilor și buruienilor
* efectului diferitor sisteme de fertilizare a culturilor în asolament
* efectului irigării și fertilizării în asolament

Efectul asolamentului (diferența în nivelul de producție obținut în asolament și în cultura permanentă) și a fertilizării (diferența în nivelul de producție pe fond fertilizat și nefertilizat) a fost determinat pentru diferite culturi. Cu cât diversitatea culturilor în asolament este mai mare cu atît efectul fertilizării este mai mic și invers, cu cât diversitatea culturilor este mai mică, în deosebi în cultura permanentă, cu atît efectul fertilizării este mai mare. Efectul asolamentului este mai mare pe fond nefertilizat și scade considerabil pe fond fertilizat, dar rămâne destul de înalt. Reacția culturilor la asolament și fertilizarea solului este diferită.

Prin respectarea asolamentului și folosirea îngrăsămintelor organice poate fi ameliorată calitatea (sănătatea) solului cu reducerea dependenței de îngrăsăminte minerale și pesticide.

Astfel, poate fi majorată competitivitatea producătorilor agricoli în condițiile majorării prețurilor la inputurile industriale și produsele agricole. Concomitent scade impactul negativ asupra mediului ambiant și sănătății oamenilor.

Rezultatele obținute în 2023 au fost prezentate la seminarele organizate de direcțiile agricole raionale și Ministerul Agriculturii -16; la 7 emisiuni naționale de radio și 26 emisiuni TV; am participat la 5 lecții publice și 3 prezentări la AȘM; 5 zile a câmpului ICCC ,,Selecția”.

A fost finalizat proiectul în cadrul consorțiului European Orizont 2020.

Respectarea întregului sistem de agricultură (respectarea asolamentului cu o diversitate mai mare de culturi de bază și succesive; reducerea dozelor de îngrăsăminte minerale, în special de azot; reducerea și excluderea arăturii cu plug cu cormană etc) va permite tranziția la un sistem de agricultură durabilă, inclusiv ecologică, capabil să răspundă la provocările agriculturii moderne și să acorde servicii ecosistemice și sociale.

Au fost publicate 9 articole în reviste internaționale cu factor de impact, un capitol în monagrafie internațională, un articol în revistă națională, două articole în materiale ale conferințelor internaționale.